Cuneiform Tablet Kt v/k 13 (AKT 3 56)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
šu-be-lúm a-na iš-ma-{d}IŠKUR ù a-le-e iṣ-ba-at-ni-a-tí-ma um-ma šu-be-lúm-ma 28 GÚ URUDU a-na en-um-a-šur DUMU sá-ba-sí-a ḫa-bu-la-tù-nu-ma a-na-ku qá-ta-tum ITU.5.KAM u₄-mu-ku-nu e-tí-qú-ma 19 GÚ URUDU ta-áš-qú-lá-nim šu-ma a-na ITU.1.KAM a-ṣé-er tám-kà-ri-ku-nu a-na wa-aḫ-šu-ša-na lá ta-li-kà-ma tám-kà-ar-ku-nu lá tù-ú-ša-ba i-na 19 GÚ URUDU ta-áš-qú-lá-nim ṣí-ib-tám a-lá-qé-ma a-na tám-kà-ri-ku-nu a-ta-na-dí-in ù ḫu-bu-lá-ku-nu ḫu-bu-lá-ku-nu-ma um-ma iš-ma-{d}IŠKUR-ma ù a-le-e-ma a-na šu-be-lim-ma ší-im pé-er-dim ša kà-ší-im ša ḫu-ur-ma-áš-tim ni-a-tí i-za-az um-ma šu-be-lúm-ma al-kà-ma a-ṣé-er ší-im pé-er-dim ú bu-lá-tí-ku-nu iḫ-da-ma pá-ḫi-ra-ma ú a-na-ku URUDU 1 GÚ ú 2 GÚ lu-ra-dì-e-ma 5 GÚ URUDU 2 ANŠE lu-ma-li-a-ma a-na wa-aḫ-šu-ša-na ú-ul a-na ša-la-tù-ar li-ik-šu-ud-ma li-tù-ra-ma pu-ut-ku-nu e-bi-ba GÁN-lúm a-šu-mì-ku-nu a-na-nu-um ú a-lá-nu-um e-tí-iq a-na a-wa-tim a-ni-a-tim wa-ba-ar-tum ša ú-pé i-dí-ni-a-tí-ma IGI GÍR ša a-šur ni-dì-in IGI i-ku-pí-IŠTAR IGI a-lá-ḫi-im IGI en-um-a-šur IGI ṣí-lu-da-ga-an URUDU za-ku-ú-um ša ma-at ša-wi-id